Curs valutar BNR, joi, 9 mai 2024. Banca Națională a României va transmite, la ora 13:00, datele privind evoluția principalelor monede. Vom afla ce se va întâmpla cu euro și dolarul american după creșterile înregistrate în ziua precedentă.
Imediat ce BNR va publica noile informații din penultima ședință de cotație a acestei săptămâni, FANATIK va anunța care sunt valorile pentru cele mai relevante valute. Între timp, să vedem ce s-a întâmplat miercuri, 8 mai.
Euro a urmat un trend ascendent, după ce în urmă cu o zi punctase o ușoară scădere. Însă, miercuri, 8 mai, moneda euro și-a reluat creșterea, adăugând 0.0004 de unități. În prezent, euro valorează 4.9761 lei.
Și dolarul american a urmat exemplul monedei unice europene. Astfel că după o depreciere înregistrată marți, 7 mai, în urmă cu o zi dolarul american a adăugat 0.0032 de unități, ajungând la suma de 4.6285 lei.
De asemenea, francul elvețian a fost „pe plus”, miercuri, 8 mai. Conform informațiilor transmise de Banca Națională a României a fost cotat la suma de 5.0930 de lei, cu încă 0.0025 de unități.
Singura monedă importantă care s-a devalorizat este lira sterlină. În ziua precedentă, moneda Regatului Unit a pierdut 0.0188 de unități și a ajuns la suma de 5.7804 de lei, potrivit datelor BNR.
Prețul gramului de aur și-a oprit scumpirea, după ultima creștere a costului înregistrată marți. Miercuri, 8 mai, metalul prețios a pierdut 0.2123 unități din preț, ajungând la suma de 343.9028 de lei.
În ceea ce privește indicele ROBOR la trei luni, care influențează calculul dobânzilor la majoritatea creditelor în lei, acesta a stagnat la 6.05 la sută. În schimb, indicele ROBOR la șase luni a crescut de la 6.06 la sută la 6.07 la sută, miercuri, 8 mai.
Amintim că Banca Națională a României (BNR) transmite, în fiecare zi bancară, cursul valutar. Acesta este valabil pentru următoarea zi și pentru toate tranzacțiile ce vor fi făcute în ziua respectivă.